**16/2019. (IX.18.) számú HVB határozat**

**Felsőrajk Község Helyi Választási Bizottsága** - 2019. szeptember 18. napján megtartott ülésén – a választási eljárásról szóló 2013. évi XXXVI. törvény (a továbbiakban: Ve.) 162. § (1) bekezdésében megállapított hatáskörében eljárva:

A helyi önkormányzati képviselők és polgármesterek 2019. évi választására **Felsőrajk településen az egyéni listás szavazólapot, annak adattartalmát a NVR rendszerből nyomtatott és e határozat mellékletét képező szavazólap „MINTA” szerint hibátlannak találta és jóváhagyta.**

A határozat ellen nincs helye fellebbezésnek. A választási bizottságnak a szavazólap adattartalmának jóváhagyásával kapcsolatos határozata ellen a határozat meghozatalát követő napon lehetséges bírósági felülvizsgálati kérelmet benyújtani a Pécsi Ítélőtáblához. A felülvizsgálati kérelmet úgy kell benyújtani, hogy az legkésőbb a választási bizottság határozatának meghozatalát követő napon megérkezzen az Felsőrajki Választási Bizottsághoz (8767. Felsőrajk, Kossuth u. 8.)

 **I n d o k o l á s**

A Helyi Választási Bizottság az NVR rendszerből a mai napon kinyomtatott szavazólap- mintát megvizsgálta. Megállapította, hogy a szavazólap-minta adattartalma megfelel a Ve. 156. § (1) és (2) bekezdésében rögzített követelményeknek, minden jelölt nevét a 120. § (5) bekezdése és 129. § (4) bekezdése szerinti kérelemnek megfelelően tartalmazza, közös jelölt esetén a Ve. 158. § (1) és (2) bekezdésének megfelelően valamennyi jelölő szervezet nevét és rövidített elnevezését is tartalmazza, ezért a szavazólap-minta adattartalmát a Ve. 162. § (1) bekezdésében foglalt jogkörében eljárva a rendelkező részben foglaltak szerint jóváhagyta.

 A jogorvoslati lehetőséget a Ve. 240.(1) és (2) bekezdése szabályozza.

 Felsőrajk, 2019.09.18.

 Pánczél István

elnök